Veroljub Atanasijević
Veroljub Atanasijević je bio srpski arhitekta i istaknuti autor u oblasti zdravstvene arhitekture.

Biografija 

Veroljub M. Atanasijević, rođen je 8. januara 1940. godine u Kragujevcu, od oca, Mladena  profesora, filologa i plodnog prevodioca sa latinskog i majke Desanke. Osnovnu školu i gimnaziju završio je u Kragujevcu. Diplomirao je 1962. godine na Arhitektonskom fakultetu Univerziteta u Beoradu u Ateljeu profesora Stanka Kliske. Fakultet je završio za 3.5 godine i dobio nagradu fakulteta. Stručni ispit položio je 1965. godine, te je stekao sva ovlašćenja za izvođenje i projektovanja svih vrsta objekata.

Magistrirao je na Arhitektonskom fakultetu Univerziteta u Beoradu 1981 sa tezom „Planiranje razvoja vanbolničke službe Grada Kragujevca do 2000. godine“. Doktorirao je, pod mentorskim vođstvom Akademika arhitekte Ivana Antića, na Arhitektonskom fakultetu Univerziteta u Beogradu 1986. sa disertacijom „Intenzivna nega bolesnika kao deo opšte progresivne nege u savremenim bolnicama sa aspekta projektovanja“. Po diplomiranju, 1962. Godine zaposlio se u Zavodu za urbanizam u Kragujevcu, gde je radio na prostornim planovima, detaljnim urbanističkim projektima, na reviziji GUP Grada Kragujevca. Od 1964. godine, kreće projektanski period njegovog života koji je trajao do 2001. godine. Bio je zaposlen u Preduzeću za projektovanje „Kragujevac“ i Zastava Inženjering. U svojoj plodnoj karijeri, prošao je razvojni put od Projektanta do Generalnog direktora. 
U svojoj karijeri imao je sreću da je izvedena većina projektovanih objekta, posebno kapitalnih.
Nagrađen je Diplomom grada Kragujevca za doprinos u izgradnji Grada 1971.

Lista značajnijih djela 
 Rekonstrukcija bolnice manastira Hilandar, Atos, Sveta gora (1999-2002)
 Ekonomsko-tehnički blok KBC Kragujevac (1996-1998)
 Druga kragujevačka Gimnazija 12.000 m2 (1994-1997)
 Hotel „Sloboda“ Kragujevac, kapaciteta 160 ležaja (1994-1995)
 Dom Zdravlja Lapovo 3.000 m2 (1995-1997)
 Dom Zdravlja „Palilula“, Kragujevac (1996-1997)
 Direkcija fonda za penzijsko osiguranja, Kragujevac (1997)
 Postrojenje za prečišćavanje otpadnih voda iz lakirnice „Katak“, Kragujevac (1988-1990)
 Mlekara „ESKOD“ Jagodina za 30000 l mleka dnevno (1992)
 Interna klinika KBC Kragujevac, 5000 m2 (1991-1992)
 Rektorat Univerziteta, u Kragujevcu (1991-1994)
 Dom Zdravlja „Stanovo“, Kragujevac (1982-1985) 3000 m2
 Restoran na plaži Ohridskog jezara, Ohrid, Makedonija (1985)
 Dom Zdravlja „Batočina“ (1985)
 Sud u Aranđelovcu (1972)
 Dve dečije ustanove kapaciteta za 240 mališana: „Bubanj“ i „Mala Vaga“ (1972)
 Hirurška klinika, KBC Kragujevac (1970-1977)
 Univerzalna gradska sportska dvorana „Jezero“ kapaciteta 6.000 mesta (1974-1978)
 Poliklinika sa specijalističkim službama Grupa Zastava 6.500 m2 (1978)
 Poslovna zgrada II Direkcije Grupe Zastava (1979)
 Novo gradsko groblje „Bozman“ (1974-1978)
 Restoran „Bašta Zastave“ (1978)
 Dva pošte sa telekomunikacionim centrom u Kragujevcu (1978-1980)
 Dom zdravlja „Topola“ (1978-1980)
 Plan perspektivnog razvoja opšte bolnice u Kragujevcu
 Stambeno poslovna zgrada u Velikom Gradištu, 1969
 Bolnica u Aranđelovcu kapaciteta 200 kreveta (1966-1968)
 Šest servisa sa salonima automobila sa poslovnim prostorom „Zastava-Fijat“, različitog kapaciteta u: Foči, Goraždu, Boru, Majdanpeku, Modriči, Čačku (1967-1970)
 Sportsko rekreacioni centar sa restoranom „Košutnjak“ Kragujevac (1968-1969)

Objavljeni radovi 
Svoje autorske i naučne radove izlagao je samostalno u okviru najcenjenijeg nacionalnog stručnog skupa: „Salon arhitekture“. Radovi su publikovani u zborniku radova „Salona arhitekture“:
 Promocija monografije „Projektovanje odeljenja za intenzivnu negu“, prateća manifestacija, 9.03.1989, 15-ti Salon arhitekture, Muzej primenjenih umetnosti Beograd, 1989. godine
 Sportska dvorana „Jazero“ Kragujevac, 6-ti Salon arhitekture, Muzej primenjenih umetnosti Beograd, 1979. godine
 Hotel na Kopaoniku, 8-mi Salon arhitekture, Muzej primenjenih umetnosti Beograd, 1982. godine
 Pošta i rejonska AT-centrala u Kragujevcu, 8-mi Salon arhitekture, Muzej primenjenih umetnosti Beograd, 1982. godine
 Dom Zdravlja „Stanovo“ Kragujevac, 10-ti Salon arhitekture, Muzej primenjenih umetnosti Beograd, 1984. godine
 Klnički centar „Dr Mihailo Ilić“ Kragujevac, 11-ti Salon arhitekture, Muzej primenjenih umetnosti Beograd, 1985. godine
 Kapele gradskog groblja „Bozman“ Kragujevac, 12-ti Salon arhitekture, Muzej primenjenih umetnosti Beograd, 1986. godine
 Dom Zdravlja Batočina, 14-ti Salon arhitekture, Muzej primenjenih umetnosti Beograd, 1988. godine
 Dom Zdravlja Bresnica u Kragujevcu, 16-ti Salon arhitekture, Muzej primenjenih umetnosti Beograd, 1990. godine
 Objekat nova pošte i telekomunikacija u Kragujevcu, 17-ti Salon arhitekture, Muzej primenjenih umetnosti Beograd, 1991. godine

Izvori 
 Veroljub Atanasijević, Projektovanje odeljenja za intenzivnu negu, , NIP Svetlost, Kragujevac, 1988.
 Zoran Manević, Leksikon srpskih arhitekata XIX i XX veka, , Beograd, Građevinska knjiga, 2000
 Branko B. Bojović, Univerzitet u Beogradu - Priča o nama : generacija 1958/1959., , spomenica, Štamparija Srpske patrijaršije, Beograd, 2003

Vanjske veze 
 „Doktori nauka na Arhitektonskom fakultetu Univerziteta u Beogradu", Univerzitetska biblioteka „Svetozar Marković“, PROJEKTI - Doktorati na Univerzitetu u Beogradu., Pristupljeno 27. 1. 2013.
 „Spisak odbranjenih magistarskih radova na Arhitektonskom fakultetu Univerziteta u Beogradu", Arhitektonski fakultet Univerziteta u Beogradu., Pristupljeno 23. 2. 2013.
 Srpska enciklopedija, Prva knjiga prvog toma Srpske enciklopedije (Novi Sad - Beograd 2010), (slova A i B) odrednica 369.